Hylkje

Hylkje er ein tettbygd stad i Bergen kommune i Vestland fylke. Staden ligg ved Sørfjorden, på nordaustsida av Bergenshalvøya. E39 går gjennom Hylkje. På Hylkjeneset ligg Åsane folkehøgskule, opna 1966 og eigd av IOGT.

Hylkje er òg ein matrikkelgard, med gardnummer 171. Garden er ein av dei minste i utstrekning i Åsane. Folketalet innanfor området til matrikkelgarden var 79 i 2001. Staden har tidlegare oppfylt SSB sin tettstaddefinisjon. Tettstaden Hylkje, som definert av Statistisk sentralbyrå, strekte seg òg gjennom matrikkelgardane Tuft, Almås, Haukås og Breistein.

Kategori:Åsane
Kategori:Gardar i Åsane
Kategori:Utgåtte tettstader